
	Comisia pentru administraţie publică şi amenajarea teritoriului Nr. 7c-7/559

tineret și sport
Nr. 7c-24/ 118/2026



București, 14 septembrie 2026
PL-x nr. 514/2026

          Către,
 BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru instituirea zilei de 8 septembrie ca "Ziua Naţională a Atletismului Românesc", trimis spre dezbatere în fond Comisiei pentru administrație publică și amenajarea teritoriului și Comisiei pentru tineret și sport cu adresa nr. PLx.514/2026 din 29 iunie 2026. 


	VICEPREŞEDINTE
	PREŞEDINTE

	Virgil Alin 
CHIRILĂ
	Prof. univ. dr. Ciprian-Constantin PARASCHIV

PL-x nr. 514/2026
       

                 RAPORT COMUN
asupra proiectului de Lege pentru instituirea zilei de 8 septembrie ca "Ziua Naţională a Atletismului Românesc"


În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru administrație publică și amenajarea teritoriului și Comisia pentru tineret și sport au fost sesizate, spre dezbatere în fond, cu proiectul de Lege pentru instituirea zilei de 8 septembrie ca "Ziua Naţională a Atletismului Românesc", transmis cu adresa nr. PLx nr. 514/2026 din 29 iunie 2026.
 Camera Deputaților este Cameră decizională, potrivit prevederilor art.75 din Constituția României, republicată, și ale art.92 alin.(9) din Regulamentul Camerei Deputaților, republicat, cu modificările ulterioare. 
Senatul, în calitate de primă Cameră sesizată, a adoptat proiectul de lege  în ședința din 24 iunie 2026. 
Consiliul Legislativ a avizat favorabil proiectul de lege, conform avizului nr. 526 din 29 mai 2026. 
Consiliul Economic și Social a avizat nefavorabil proiectul de lege, conform avizului nr. 280 din 29 mai 2026. 
Consiliul Național al Audiovizualului, prin adresa nr. 5333RF din 23 iunie 2026, costată că ” proiectul nu conține norme incidente competențelor CNA”.
Consiliul Fiscal al României, prin adresa nr. 279 din 11 iunie 2026, apreciază că ”nu este necesară opinia sa” întrucât nu există indicii că adoptarea acestora va determina o majorare a cheltutelilor bugetare şi/sau o diminuare a veniturilor bugetare. 
Comisia pentru învățământ a avizat favorabil proiectul de lege, conform avizului nr. 7c-11/499 din data de 9 septembrie 2026.
Comisia pentru drepturile omului, culte și problemele minorităților naționale a avizat favorabil proiectul de lege, conform avizului nr. 7c-6/575 din data de 9 septembrie 2026.
	Proiectul de lege are ca obiect de reglementare instituirea zilei de 8 septembrie ca "Ziua Naţională a Atletismului Românesc", precum şi stabilirea cadrului general privind organizarea de manifestări dedicate promovării atletismului şi încurajării practicării activităţilor fizice.
În conformitate cu prevederile art. 62, 64 și 133 din Regulamentul Camerei Deputaților, republicat, cu modificările ulterioare, membrii celor două comisii au examinat proiectul de lege în ședințe separate.
Comisia pentru tineret și sport a dezbătut proiectul de lege în ședința din data de 8 septembrie 2026. Membrii comisiei au hotărât, cu majoritate de voturi, să transmită Comisiei pentru administrație publică și amenajarea teritoriului un raport preliminar de adoptare a proiectului de Lege.
Membrii Comisiei pentru tineret și sport şi-au înregistrat prezenţa conform listei de prezenţă.
Comisia pentru administrație publică și amenajarea teritoriului a dezbătut proiectul de lege în ședința din data de 14 septembrie 2026.
Membrii Comisiei pentru administrație publică și amenajarea teritoriului şi-au înregistrat prezenţa conform listei de prezenţă. 
La dezbaterile care au avut loc a participat, în calitate de inițiator, în conformitate cu prevederile art. 57 din Regulamentul Camerei Deputaților, republicat, cu modificările ulterioare, doamna deputat Monica Iagăr. 
În urma examinării proiectului de lege şi a opiniilor exprimate  membrii celor doua comisii au hotărât, cu majoritate de voturi, să transmită plenului Camerei Deputaților  un raport comun de adoptare a proiectului de Lege pentru instituirea zilei de 8 septembrie ca "Ziua Naţională a Atletismului Românesc" în forma adoptată de Senat.
În raport de obiectul şi conţinutul său, proiectul de lege face parte din categoria legilor ordinare.

